Trelis/gawiki huggingface dataset:
Murascaill na Fionlainne. Is brainse den Mhuir Bhailt í Murascaill na Fionlainne. Síneann sí idir an Fhionlainn agus an Eastóin go dtí Cathair Pheadair sa Rúis, áit a shroicheann abhainn an Neva an fharraige. Cathracha móra eile atá ar imeall na murascaille ná Heilsincí agus Taillinn.
Cork City Football Club. Club peile is ea Cork City Football Club (Cumann Peile Chathair Chorcaí as Gaeilge) i gCorcaigh, Éire. D'imir sé sa staid Crosaire Tuirnéir (Béarla: "Turner's Cross"). Bunaíodh an club sa bhliain 1984. Sna séasúir 2008 agus 2009, bhí fadhbanna airgeadais ag an gclub. Mhair Cathair Chorcaí tríd tréimhse scrúdaitheoireachta i 2008, ach d'fhan na fadhbanna an bhliain dár gcionn faoi úinéireach Tom Coughlan. Bhí an club mar íospartach roinnt cásanna san Ard Chúirt de bharr Coughlan, leis an gCoimisinéir Ioncaim ag iarraidh ordú foirceanta a fháil amach orthu. Sábháladh iad sa nóiméad deireanach. Arís, níor dheireadh leis an tubaiste a bhí ag tarlú agus i bhFeabhra 2010, lánscoireadh an cuideachta shealbhaíochta (Cork City Investments Fc Ltd).
Níor dheireadh le Chumann Peile Chathair Chorcaí, áfach. Bunaíodh iontaobhas dar ainm FORAS (Friends Of the Rebel Army Society) i 2007 agus lánsáileadh i 2008 é, nuair a bhí an club i scrúdaitheoireacht. Cuireadh iarratas isteach go dtí Cumann Peile na hÉireann chun imirt sa Chéad Rannán, sa chás nach bhfaighidh Tom Coughlan ceadúnas chun imirt i Sraith na hÉireann. Sin cad a tharla, agus fuair FORAS an ceadúnas i bhFeabhra 2010. De bharr nach raibh cearta na hainm agus stair Chathair Chorcaí ag FORAS sular cuireadh an iarratas isteach, bhí orthu imirt faoin ainm 'Cork City FORAS Co-op' don séasúr. I Meitheamh 2010, cheannaigh FORAS ainm agus cearta intleachtóra do Chumann Peile Chathair Chorcaí agus bhí cead acu imirt faoin ainm sin sa séasúr 2011 arís. 
Úinéireacht.
Tá an chlub faoi úinéireacht FORAS (Friends Of the Rebel Army Society), iontaobhas lucht tacaíochta a bhunaíodh i 2007. Toghann na hIontaobhaithe Bord Bainistíochta chun an chlub a rith, ach is ar Cruinniú Cinn Bhliana (nó Cruinniú Cinn Urghnách) a mbíonn na socruithe tabhachta déanta.
Kigali. Cathair san Afraic is ea Kigali, príomhchathair agus an chathair is mó i Ruanda. Tá an chathair lonnaithe i lár na tíre. Bhunaigh na Gearmánaigh í sa bhliain 1907. Tá timpeall is 851,024 duine ina gcónaí ann inniu.
Tá rialtas na tíre suite i gKigali.
Nollaig Ó Sceacháin. Iar-iománaí is ea Nollaig Ó Sceacháin (Béarla: "Noel Skehan"), a bhí ina chúl báire leis an bhfoireann Chill Chainnigh idir na 1960idí agus na 1980idí. Tá naoi mbua ag Ó Sceacháin i gCraobh Iomána Sinsearach na hÉireann, níos mó ná aon imreoir eile. Tá Ó Sceacháin gníomhach san fhoireann fós, ina roghnóir sa lá atá inniu ann.
Bhuaigh Ó Sceacháin a chéad trí bhonn ina fhear-ionaid, i ré an chúl bháire iontach eile Oilibhéar Breatnach. Tháinig na boinn eile sna blianta 1972, 1974, 1975, 1979, 1982 agus 1983. Chomh maith le sin, bhí níos mó duaiseanna Sárimreoirí na Bliana ag Ó Sceacháin ná éinne eile ar feadh tamaill fada (seacht), ach tá níos mó ag D. S. Ó Ciara inniu (naoi).
Luathshaol.
Saolaíodh sa bhaile Droichead Binéid, Contae Chill Chainnigh é sa bhliain 1944, i dteaghlach agus ceantar le baint láidir leis an iomáint. Bhí a uncail Dan Kennedy ina chaptaen ar an bhfoireann Chill Chainnigh a bhuaigh cluiche ceannais na bliana 1947 i gcoinne Chorcaí. Ba chol ceathrair í a mháthair May le hOllie Walsh, cúl báire den scoth agus duine de na laochra ba mhó a tháinig as an gcontae riamh.
Bhí cónaí ar Ó Sceacháin san eastáit cáiliúil Woodlawn, in éineacht le roinnt iománaithe rathúla eile ar nós Paddy Moran, Séamus Cleere, Liam Cleere, John Kinsella, Pat Lawlor agus Liam Simpson. Tá níos nó ná fiche bonn uile-Éireann ag an dream seo le chéile. Fuair sé a chuid oideachais go háitiúil i nDroichead Binéid, agus thaispeáin sé go raibh féith na hiomána aige ó aois óg.
Gairmréim imeartha.
Club.
Ba leis an cumann áitiúil Droichead Binéid a d’imr sé a chuid iomána, agus bhain sé rath mór amach leo. Bhuaigh sé a chéad chraobh ar leibhéal an chontae leis an gclub sa bhliain 1960, agus é ach sé bliana d’aois. Dhá bhliain ina dhiaidh sin, bhí sé díreach tar éis éirí as leibhéal na mionúir nuair a bhain sé amach a dhara corn leis an bhfoireann, nó “an Droichead” mar a dtugtar orthu. Bhí an cuma ar an scéal go raibh sé de nós ag an nDroichead gach dara corn a bhaint amach, mar a rinneadar arís sna blianta 1964 agus 1966. Chuir sé a chúigiú bonn leis a bhailiúchán sa bhliain 1967. Ceithre bliana ina dhiaidh sin, bhuadar an dara corn déag, agus an séú ceann dó féin.
Cill Chainnigh.
Mionúr.
Gan mórán moille, mhúscail cumas Uí Sceachán aird ó roghnóirí Chill Chainnigh. Chuaigh sé isteach i bhfoireann mionúir an chontae sa bhliain 1962, agus bhain sé rath amach ar an toirt. Sa bhliain seo, bhí sé ina chúl báire i bhfoireann na gCat a bhuaigh ar Loch Garman i gCraobh Laighean, 5-7 in aghaidh 5-4. Choimeád sé a áit san fhoireann do cluiche ceannais na hÉireann. Bhuail na Cait le Tiobraid Árainn sa chluiche, agus níor scaoil sé isteach cúl ar bith agus é ag glacadh a chéad chorn uile-Éireann, 3-6 in aghaidh 0-9.
Páirc Uí Nualláin. Is í Páirc Uí Nualláin an phríomhstaid do na cluichí Gaelacha i gContae Chill Chainnigh. Tá an pháirc suite i lár na cathrach, agus is í an áit a n-imríonn an fhoireann iománaíochta Chill Chainnigh a gcuid cluichí. Tá cóir suí le 30,000 duine ag an nóiméad, ach beidh an uimhir seo ag méadú i gceann cúpla bliain. Tagann ainm na staide ó James Nowlan, iaruachtarán an CLG. 
Cuirtear ceolchoirmeacha ar siúl i bPáirc Uí Nualláin freisin sa lá atá inniu ann, agus i measc na gceoltóirí a sheinn sa staid tá Rod Stewart agus Bob Dylan.
Mú. Is é mú (Μ ina cheannlitir, μ ina litir bheag) an 12ú litir san aibítir Ghréagach. Tá sé de shliocht na litreach Féinící "mem" . Sa Shean-Ghréigis fuaimníodh mar /m/ é, agus i gcóras na n-uimhreacha Gréagacha, bhíodh an luach 40 air. Sa Nua-Ghréigis fuaimníodh mar /m/ é.
Tá bunús ag an litir Rómhánach M agus ag an litir Choireallach Em (М, м) sa litir mú.
Cartúm. Cathair san Afraic is ea Cartúm (Araibis: الخرطوم "al-Ḫarṭūm"), an phríomhchathair agus an dara chathair is mó sa tSúdáin. Tá an chathair suite idir an dá Níl (An Níl Bhán agus an Níl Ghoirm) i Stát Chartúm. Sa bhliain 2012 bhí 2,682,431 duine ina gcónaí inti. Is ceann do na trí chathracha í Cartúm, chomh maith le Omdurman agus Cartúm Thuaidh, is í an chathair is sine díobh, cé go bhfuil baile Soba (baile beag atá suite deich míle ó lár na cathrach ar bhruach na Níle Goirme, ach a bhfuil anois páirt don mór-bhaile) níos sine fós. Tá suas le cúig milliún daoine sna trí chathracha le chéile, le hOmdurman suite san iarthar, ar bhruach na Níle Báine agus na Níle féin agus Cartúm Thuaidh suite ar an taobh tuaisceart den Níl Ghoirm. 
San teanga Arabaise, úsáidtear an focal "Cartúm" mar ainm píobán (mar shampla, píobán ghairdín) agus mar ainm ar shrón na heilifinte freisin. Deirtear go bhfuil cuma srón eilifinte ar cheantair na cathrach, maidir leis an tslí ina dtagann an dá Níl le chéile ann, agus an t-oileán beag (Oileán Tuti) suite i mbéal na Níle Goirme. 
Stair.
Do bhunaigh An Chedíbh Mohammed Ali Cartúm sa bhliain 1821 mar phort don rialtas Tuirceach-Éigipteach i dtuaisceart na Súdáine. D'fhás an baile go tapaidh, mar saghas"entrepôt" don cheantar sa deisceart a bhí ann, go háirithe ag dul ó dheas ar an Níl Bhán. Ionad sclábhaíochta a bhí ann freisin le rith an ama seo—tógadh na sclábhaithe ón deisceart. Faoi bhrú na "cumhachtaí móra", rinne an Éigipt iarracht an sclábhaíocht seo a chosc sna 1840aí. Ar an 13ú lá de Máirt, sa bhliain 1884 chuir airm an Mahdí Cartúm faoi léigear. Bhí an saighdiúir Sasanach, Charles George Gordon, i gceannas fhórsaí na cathrach. Faoi dheireadh, ar an 26ú lá d'Eanáir, 1885, d'éirigh le hairm an Mahdí an lámh in uachtair a bhaint amach. Maraíodh Gordon i dteach an ghobharnóra, is baineadh a ceann dá choirp chun a thaispeáint don Mahdí go raibh sé marbh. Cé go bhfuair an Mahdí bás tamall beag ina dhiaidh sin, lean a rialtas (ar a nglaoitear an Mahdía) ar aghaidh go dtí 1898-1899 leis an Chalífa Abdullahi i gceannas air. Do bhunaigh rialtas an Mahdía cathair Omdurman agus úsáidtear í mar phríomhchathair an Mahdía. Ar an dara lá do Mheán Fómhair sa bhliain 1898 d'éirigh le harm Shasana faoi Sirdár Horatio Kitchener i gCath Omdurman i gcoinne airm an Mahdía, agus sna blianta ina dhiaidh sin, cuireadh an tír go léir faoi chois rialtais Bhriotanach-Éigiptigh. Rinneadh príomhchathair de Chartúm ag an am seo, don chríoch Bhriotanach-Éigipteach agus tar éis neamhspleáchas na tíre sa bhliain 1956, don tír nua.
Caireo. Is é Caireo (Araibis: القاهرة‎ ​al-Qāhirah) príomhchathair na hÉigipte. Is é an chathair is mó sa tír é, agus tá sé ar an 17ú cathair is mó ar domhain. Tá Caireo suite i dtuaisceart na tíre ar bhruach na Níle agus tá timpeall is 15.2 milliún duine ina gcónaí ann.
Stair.
Tá stair fhada agus shaibhir ag an gcathair, agus is áit lárnach i gcultúr na nArabach í freisin.
Osclaíodh Canáil an Suez ar an 7 Márta 1869, agus de bharr sin, d'éirigh Caireo tábhachtach ó thaobh cúrsaí geopholaitíochta. Ar an 24 Nollaig 1871, bhí an chéad taibhiú den cheoldráma "Aida" le Giuseppe Verdi i gCaireo, An Éigipt.
Hosni Mubarak. Iar-Uachtarán na hÉigipte ab ea Muhammad Hosni Said Mubarak (4 Bealtaine 1928 - 25 Feabhra 2020), nó Hosni Mubarak de ghnáth. Toghadh é ina uachtarán ar 14 Deireadh Fómhair 1981, an ceathrú ceann sa tír, tar éis feallmharú a réamhtheachtaithe Anwar Sadat.
An Bhratasláiv. Is í an Bhratasláiv (Slóvaicis: "Bratislava", seanainm Slóvaicise: "Prešporok", Ungáiris: "Pozsony", Gearmáinis: "Pressburg", Laidin: "Posonium") príomhchathair na Slóvaice, agus í ar an gceann is mó de chathracha na Slóvaice fosta, ó tá cónaí ar 450,000 duine ansin. Is í lárionad polaitíochta, cultúir agus eacnamaíochta na tíre í. Tá sí suite ar an dá thaobh den Danóib, agus í an-chóngarach do theorainn na hOstaire agus na hUngáire. Is í an t-aon phríomhchathair amháin ar fud an domhain atá ag críochantaíocht le dhá thír choimhthíocha, agus níl sí ach faoi chaoga ciliméadar ó phríomhchathair na hOstaire, Vín.
Stair.
Tá áitreabh daonna anseo ó laethanta na Clochaoise Neoilití anuas, ach is dócha gurb iad na "Boii", an treibh Cheilteach a bhronn a hainm ar an mBoihéim i bPoblacht na Seice, a chuir tús leis an gcéad "chathair" san áit seo tá dhá chéad bliain roimh bhreith Chríost. Ní raibh ann ach "oppidum", mar a thugann an Laidin ar a leithéid, nó ráth. Bhí muileann airgid ag na "Boii" san áit, agus is díol suntais iad na boinn airgid a bhí á mbualadh ansin: is gnách "biatec" a thabhairt orthu, toisc gurbh é sin ainm an taoisigh a bhí le feiceáil ar na boinn.
Thit an áit leis na sean-Rómhánaigh sa chéad aois i ndiaidh bhreith Chríost, agus ba chuid de chóras cosanta na gcríoch Rómhánach í go dtí an ceathrú haois. B'iad na Rómhánaigh freisin a chuir tús le déantús an fhíona. 
Tháinig na Slavaigh - sinsir na Slóvacach - go dtí an áit sa chúigiú nó sa séú haois, le hImirce Mhór na Náisiún. Sa bhliain 623, bhunaigh siad an chéad "stát" Slavach riamh, ríocht Samo, mar sciath chosanta ar na hAváraigh, treibh Thurcach a bhí ag ionsaí na Slavach san am. Sa naoú haois, arís, bhí an-ról ag Caisleán na Bratasláive agus Caisleán Devín mar bhunáiteanna ag Prionsacht Nitra agus ag an Moráiv Mhór, stáit thábhachtacha de chuid na Slavach san am.
Rinneadh an chéad trácht ar an mBratasláiv in aon fhoinse scríofa sa bhliain 907. Tagairt atá ann don dóigh ar tháinig deireadh le stát na Moráive Móire agus é faoi ionsaí ag na hUngáraigh. 
Sa bhliain 1000, tháinig Ríocht na hUngáire chun saoil. Bhí an Bhratasláiv, nó "Pozsony", suite in aice le teorainn na ríochta seo, agus is iomaí sin ionsaí a rinneadh ar an áit. Mar sin féin, thosaigh an t-áitreabh ag forbairt anseo chomh maith leis an eacnamaíocht, agus sa bhliain 1291, bhronn Aindrias a Trí, Rí na hUngáire agus na Cróite, cairt cathrach ar an áit.
Sa bhliain 1526, chloígh na Turcaigh an Ungáir i gCath Mohács, agus ina dhiaidh sin, d'fhéach siad leis an mBratasláiv féin a ionsaí. Chuir siad léigear ar an áit agus iad ag iarraidh í a ghabháil, ach bhí fuar acu, cé go ndearna siad an-damáiste don chathair. Bhí an oiread sin de thailte na hUngáire sealbhaithe ag na Turcaigh gur gaireadh príomhchathair na hUngáire den Bhratasláiv nuair a thit an Ungáir leis an Ostair sa bhliain 1536. Ón am sin i leith, bhí tábhacht nua leis an gcathair. Bhí na ríthe á gcorónú agus na heaspaig á n-oirniú anseo.
An Chóiré Theas. Is tír in oirthear na hÁise í an Chóiré Theas. An t-ainm oifigiúil atá uirthi ná Poblacht na Cóiré. Tá an leath theas de Leithinis na Cóiré cumhdaithe aici, agus í ag críochantacht leis an gCóiré Thuaidh. 
Aon tír amháin, mar atá, an Chóiré a bhí iontu go dtí an bhliain 1945. Trasna ón Muir Bhuí atá an tSín suite, agus an tSeapáin trasna ó Chaolas na Cóiré. 
Tá thart ar leath de dhaonra na Cóire Theas ina gcónaí sa phríomhchathair arb í an chathair is mó sa tír freisin, Súl (nó Seoul i mBéarla). Tá sí ar an tríú ceantar cathrach is mó ar domhan.
An tSomáil. Is tír in oirthear na hAfraice í an tSomáil (Somáilis: Jamhuuriyadda Federaalka Soomaaliya; Araibis: الصومال, As-Suumaal). An t-ainm oifigiúil atá uirthi ná Poblacht Chónaidhme na Somáile. Tá sí suite ar Chorn na hAfraice agus cósta aici ar an Aigéan Indiach. Tá teorainneacha aici leis an Mhurascaill Áidin ó thuaidh, an Aetóip san iarthar, an Caol Guardafui agus Muir na Somáile san oirthear agus Diobúití agus an Chéinia san iardheisceart.
Is í Mogaidisiú an phríomhchathair agus an chathair is mó. Níl aon rialtas lárnach sa tír i ndáiríre, ná aon údarás oifigiúil mar a bhítear i náisiúin eile. Is Moslamaigh iad formhór na ndaoine agus is Sunnaíoch iad formhór dóibh.
Mogaidisiú. Is í Mogaidisiú (Somáilis: Muqdisho, Xamar; Araibis: مقديشو‎ Maqadīshū; Iodáilis: Mogadiscio) príomhchathair na Sómáile agus an chathair is mó sa tír. Tá 2,425,000 duine ina gcónaí ann. Is i ndeisceart na tíre atá an chathair lonnaithe, ina luí ag Cósta Benadir, in aice an tAigéan Indiach. Is calafort tábhachtach í go stairiúil.
Thit rialtas lárnach na tíre sa bhliain 1991, agus tá troideanna ar siúl fós idir na mílístí éagsúla sa chathair. Bhí cathanna móra sa chathair sa bhliain 1993, agus arís i 2006.
An Tansáin. Tír san Afraic í Poblacht Aontaithe na Tansáine (Svahaílis: Jamhuri ya Muungano wa Tanzania), nó an Tansáin mar a dtugtar uirthi de ghnáth. Tá an tír suite ar chósta thoir mór-roinn na hAfraice in aice leis an tAigéan Indiach, agus tá teorainneacha aici leis an gCéinia, Uganda, Ruanda, an mBurúin, an Saimbia, an Maláiv, le Mósaimbíc agus le Poblacht Dhaonlathach an Chongó. 
Tagann ainm na tíre ó Tanganyika, an mhórthír, agus na hoileáin Zanzibar san Aigeán Indiach. Is ball den Chomhlathas Briotanach í fós, cé gur glacadh a neamhspleáchas sa bhliain 1961. D'aontaigh Tanganyika agus na hoileáin Zanzibar le chéile sa bhliain 1964, chun "Poblacht Aontaithe Tanganyika agus Zanzibar" a chruthú. Athainmníodh í go dtí an teideal nua-aimseartha níos déanaí.
Ba í Dárasalám príomhchathair na tíre, go dtí 1996 nuair a bhogadh údarás na tíre go dtí Dodoma. In ainneoin seo, is í Dárasalám an chathair is mó sa tír, agus tá roinnt maith den rialtas lonnaithe sa chathair fós.
Dodoma. Is í Dodoma príomhchathair na Tansáine. Is í an tríú chathair is mó sa tír seo í. Rinneadh scéim an phríomhchathair a bhogadh ó Dhárasalám go dtí an chathair seo sa bhliain 1973, agus bhog an tionóil náisiúnta i 1996. D’fhan roinnt de na hoifigí i nDárasalám.
De réir an daonáireamh a bhí déanta i 2002, tá 324,347 duine ina gcónaí sa chathair.
Dárasalám. Iar-phríomhchathair na Tansáine is ea Dárasalám (Araibis: دار السلام‎ Dār as-Salām). Tugadh Mzizima uirthi níos luaithe. Le daonra 250,000, is í Dárasalám an chathair is mó sa tír, agus an áit is saibhre. Cé gur bhogadh an phríomhchathair go dtí Dodoma le linn na 1970í, is cathair tábhachtach í fós agus tá roinnt den rialtas le fáil anseo fós.
Raidió Fáilte. Is craoltóir raidió i mBéal Feirste é Raidió Fáilte. Bunaíodh an stáisiún sna hochtóidí, ach ag an am sin, ní raibh cead bainte amach ag an stáisiún craoladh go dleathach. Leanadh ar aghaidh leis ar aon chuma. Le roinnt blianta anuas, bhí sé a chraoladh ón gCultúrlann Mac Adam Ó Fiach ar Bhóthar na bhFál in iarthar na cathrach. Sa bhliain 2006 thug OFCOM cead buan oifigiúil don stáisiún craoladh, don chéad uair riamh. Go dtí sin, bhí ar Raidió Fáilte cead sealadach a úsáid uair nó dhó i rith na mblianta.
Craolann an stáisiún cuid mhaith chláir éagsúla, don aos óg agus aosta, mar shampla nuacht, cúrsaí pobail, ceol de gach chineál, agus neart eile. Bíonn sé ar fáil i mBéal Feirste ar 107.1 FM, agus tá sé ar fáil ar fud an domhain mhór, trí mheán an idirlín, ó mhí na Bealtaine 2007 ar aghaidh.
I mí Dheireadh Fómhair 2018 osclaíodh foirgneamh nua Raidió Fáilte idir Bóthar na bhFál agus an Mótorbhealach an Westlink.
Siarra Leon. Tír in iarthar na hAfraice í Poblacht Shiarra Leon. Tá teorannacha aici leis an nGuine sa tuaisceart, leis an Libéir sa deisceart agus leis an Aigéan Atlantach san iarthar. Áit lárnach ab ea an tír seo i dtrádáil sclábhaithe san 18ú haois, agus bunaíodh é ar dtús chun áit a thabhairt do na daoine gorma a throid ar son na mBriotanach i rith an gCogadh Réabhlóideach Mheiriceá. 
Tagann ainm na tíre ón ainm Phortaingéilis "Serra Leoa", a ciallaíonn "Sléibhte Leoin".
Ríocht Esuaitíní. Tír bheag thalamhiata atá suite i ndeisceart na hAfraice í Ríocht Esuaitíní (nó Esuaitíní go gearr uirthi), ceann de na tíortha is lú san ilchríoch. Tá sí suite lastoir den Afraic Theas agus laistiar de Mhósaimbíc. Tugadh "An tSuasalainn" uirthi roimh 2018; tagann ainm nua na tíre ó ainm dúchais na treibhe Suasaí, treibh Bhantúch.
Tá ionchas saoil na tíre an-íseal, mar gheall ar ráta ard an VEID.
Iamáice. Tír agus oileán í Comhlathas Iamáice, nó Iamáice de ghnáth. 
Rugadh cúpla daoine cáiliúla ann, mar shampla Bob Marley agus Usain Bolt.
Islamabad. Príomhchathair na Pacastáine í Islamabad (Urdúis: اسلام آباد, "áitreabh Ioslam") atá suite in iarthuaisceart na tíre. 
Ba í Karachi, i ndeisceart na tíre, an phríomhchathair suas go dtí 1958.
Tógadh Islamabad sna 1960í chun a bheith ina príomhchathair nua. Rinneadh príomhchathair di go hoifigiúil sa bhliain 1967.
Eintracht Frankfurt. Is club peile ó Frankfurt sa Ghearmáin é Eintracht Frankfurt. Bunaíodh an club i 1899 faoin ainm "Frankfurter Fußball-Club Victoria".
Imríonn an fhoireann a gcuid cluichí sa staid "Deutsche Bank Park" (Waldstadion) (do 58,000) in Frankfurt.
Príomh-Aire na hAstráile. Taispeánann an liosta seo Príomh-Airí na hAstráile ón lá ar tháinig an chéad rialtas parlaiminteach ar an bhfód ansin, in Eanáir 1901:
Hobart. Is é Hobart an phríomhchathair agus an chathair is mó sa Tasmáin, an Astráil.
Albury. Is cathair i New South Wales, An Astráil i Albury ar an teorainn le Victoria. Tá beagnach 45,000 duine ina gcónaí ann.
Pervez Musharraf. Ba ea 10ú Uachtarán na Pacastáine é Pervez Musharraf (), a rugadh ar 11 Lúnasa 1943 i nDeilí, san India agus a fuair bás ar 5 Feabhra 2023 ar deoraíocht i Dubai.
D'éirigh Musharraf ina cheann foirne (Ginearál 4*) san arm Phacastánach sa bhliain 1998. Thug sé na pleananna chun tosaigh ionsaithe ar an India in Kashmir a dhéanamh. Troideadh an "Cogadh Kargil' cogadh in aghaidh India, idir Bealtaine - Iúil 1999.
Bhí Musharraf i mbun coup d’état ar 12 Deireadh Fómhair 1999 in aghaidh Nawaz Sharif (tofa ar bhonn daonlathach sa bhliain 1997). Ceapadh Musharraf mar phríomhfheidhmeannach na Pacastáine. Ansin ceapadh Musharraf mar 10ú Uachtarán na Pacastáine ar 20 Meitheamh 2001, tar éis. D'éirigh sé as a phost ar an 18 Lúnasa 2008.
Choinnigh Musharraf greim daingean ar an gcumhacht go dtí 2007. D'fhógair sé staid éigeandála sa tír i Samhain 2007. Feallmharaíodh Benazir Bhutto, ceannaire an fhreasúra, ar 27 Nollaig 2007.
Eagraíodh olltoghchán sa bhliain 2008 agus bhí ar Musharraf éirí as, rud a rinne sé ar 18 Lúnasa 2008, ag dul ar deoraíocht thar lear níos déanaí.
Bashar al-Assad. Uachtarán na Siria is ea é Bashar al-Assad (Araibis: بشار الأسد‎, Bašār al-Asad), agus Rúnaí Réigiúnach an Pháirtí Baath. Rugadh al-Assad ar 11 Meán Fómhair 1965, mac leis an iaruachtarán Hafez al-Assad.
Wagga Wagga. Tá an chathair Wagga Wagga suite ar bhruacha Murrumbidgee i New South Wales, An Astráil. Is mol tábhachtach é mar ionad talmhaíochta, oideachais, foras míleata agus idirbhealaí iompair. Is í an chathair intíre is mó sa stát agus an cúigiú cathair intíre is mó. Tá timpeall is 57,000 duine ina gcónaí sa chathair. Tá 22 bunscoil, 8 iarbhunscoil, Institiúid réigiúnach TAFE, campus Ollscoile Charles Sturt ann.
Neipeal. Tír thalamhiata idir an India agus an tSín san Áise Theas is ea Neipeal. Cé nach bhfuil inti ach tír bheag, tá tírdhreach ilghnéitheach le fáil inti, le háiteanna tirime sa deisceart agus roinnt de na sléibhte is airde ar domhan sa tuaisceart. Tá Sliabh Everest ar an teorainn idir Neipeal agus an tSín. Ba ríocht í go dtí 2008, nuair a fógraíodh ina poblacht í.
Bunú na Poblachta.
Ar 28 Bealtaine 2008, vótáil Tionól Neipeal chun deireadh a chur le stádas ríochta na tíre agus fógraíodh an tír ina poblacht. Chiallaigh sé seo go raibh deireadh tagtha le réimeas Ríshliocht Shah sa tír, tar éis 240 bliain. Tá sé i gceist go ndéanfar iarsmalann den Phálás Ríoga. Tá an chuma ar an scéal go mbeidh lucht Maoch chun tosaigh sa rialtas nua. Tá tréimhse dhá bhliain arna tosú anois, chun bunreacht nua a chur i dtoll a chéile.
&lt;br&gt;
Sliabh Everest (Teomólungma). Sliabh atá suite idir Neipeal agus an Tibéid is ea Sliabh Everest (Sagarmatha a thugtar air freisin i Neipeal agus Teomólungma sa Tibéid). Is é Everest an áit is airde ar domhan: tá sé 8,848 méadar ar airde. Cuid de na Himiléithe atá ann.
Ba iad Edmund Hillary agus Tenzing Norgay na chéad daoine a shroich barr an tsléibhe, ar 29 Bealtaine 1953.
Metallica. Is banna miotal trom as Meiriceá é Metallica. Bunaíodh iad sa bhliain 1981 i Los Angeles, California nuair a d'fhreagair James Hetfield fógra sa nuachtáin. Is iad:
Xenophon.  
Saighdiúir agus scríbhneoir ón Ghréig ba é Seineafón Xenophon (Gréigis: Ξενοφῶν), timpeall 427–355 RC), ón Aithin.
Mihi est. Is téarma Laidine é mihi-est (.i. 'agam-tá'), a dhéanann tagairt don dóigh a gcuirtear 'seilbh' nó úinéireacht in iúl sna teangacha Ceilteacha. I bhformhór na dteangacha Ind-Eorpacha, is le briathar a chuirtear seo in iúl, mar shampla:
ach
Baintear úsáid as seo san bhFionlainnis (minulla on kirja), sa Rúisis (у меня книга) ('у' an réamhfhocal), agus san Araibis (لي كتاب nó عندي كتاب) (réamhfhocal 'عند' nó '-ل'), ar a laghad.
Antigua agus Barbúda. Náisiún oileánda is ea Antigua agus Barbúda atá suite i Muir Chairib, ar imeall an Aigéin Atlantaigh. Cuimsíonn sé dhá oileán mhóra, Antigua agus Barbúda, chomh maith le roinnt oileán beag mar Great Bird, Green, Guinea, Long, Maiden agus York agus, níos faide ó dheas, Redonda. 
Bíonn isteach is amach le 81,800 duine ina gcónaí ann (daonáireamh na bliana 2011). Is é St. John's, ar Antigua, an phríomhchathair, an chathair is mó agus an port is mó.
Níl ach dornán míle farraige idir Antigua agus Barbúda. Táid i lár Oileán na Fothana.
Joanne Hogg. Is amhránaí agus ceoltóir Éireannach í Joanne Hogg leis an mbanna Iona.
Rugadh Hogg i dTuaisceart Éireann. Tá cáil uirthi mar an phríomhamhránaí agus scríbhneoir amhrán sa ghrúpa Ceilteach/poip/raic, Iona (atá ainmnithe i ndiaidh Oileán Íona). 
Is as clann ina bhfuil an-suim sa leigheas í agus mar sin, thosaigh sí féin ag traenáil chun a bheith ina dochtúir.
Chuaigh Hogg go dtí Béal Feirste chun staidéar a dhéanamh ar leigheas. Nuair a bhí sí sa tríú bhliain, chan sí in Ocáid Talann na nEalaíontóirí Críostaí agus tarraingíodh aird uirthi ansin. Chaith sí seal ag obair don eagraíocht, "Youth for Christ", sa Danmhairg. 
Thosaigh sí ag obair mar dhochtúir i mBéal Feirste. Ach sa bhliain 1988, tugadh cuireadh di grúpa ceoil, "Iona" a bhunú le Dave Fitzgerald agus Dave Bainbridge. D’éirigh sí as a post mar dhochtúir. Ó shin, tá Joanne ag canadh ar fud na Eorpa agus Mheiriceá Thuaidh. 
Diosclista.
Tá a cuid dioscaí féin déanta ag Hogg chomh maith:
Usáideadh a glór sna cluichí ríomhaire Xenogears (don Sony Playstation) agus Xenosaga (don Sony Playstation 2).